Beata Elżbieta Kozidrak (ur. 4 moja 1960 we Lublinie) – polsko piosynkorka, wokalistka skupiny Bajm. Kariera začyua we 1978 roku na Krajowym Festiwalu Piosynki we Ôpolu, śpiewajōnc utwōr "Piechotą do lata" (Piechty do lota) i zdobywajōnc drōgi plac. W lotach 80. i 90. wystympowoua s grupōm Bajm, s kerōm nagroua 10 albōmōw (wšyjske uzyskouy status zuotych abo plotynowych, předajōnc sie we sōmie we nakuadzie přez 3,5 miljōna ygzymplaři). W 1998 roku Beata Kozidrak rozpočyua kariera solowo, wydajōnc albōm zatytuōowany "Beata". Dočekou sie uōn znokōmitych recynzyji ôd krytykōw, přińōs dwie Nagrody Muzyčne Fryderyk a uzyskou status podwōjniy plotynowygo, předajōnc sie we nakuadzie přez 200 000 ygzymplaři. Pō sukcesie solowygo krōnžka Kozidrak kōntynuowoua wspōupraca s Bajmym. Jeji kolejnym solowym projektym je albōm "Teraz płynę" (Terozki puyna), wydony we 2005 roku.